**(**nu produce efecte juridice)\*

**Iniţiator**

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public Soós Zoltán**

**Compartiment coordonare transport public**

**Nr. 54.898 / 15.10.2024**

**REFERAT DE APROBARE**

**privind actualizarea tarifului de călătorie pentru transportul public în comun**

**în municipiul Târgu Mureș**

Având în vedere obligativitatea asumată de autoritatea locală de îndeplinire a serviciului de transport public pe raza Municipiul Târgu Mureș, furnizarea de servicii de transport pentru toate categoriile sociale de călători, care se realizează prin Contractul de delegare a gestiunii serviciului de transport public local cu nr. 75072/2019 aprobat prin Hotărârea Consiliului Local nr. 330 din 2019.

Potrivit prevederilor Legii nr. 92 din 10.04.2007 privind serviciile publice de transport persoane în unitățile administrativ teritoriale, cu modificările și completările ulterioare, precizează la art. 17, lit. m. atribuțiile consiliilor locale privind ”stabilirea, ajustarea și modificarea tarifelor de călătorie pentru serviciul public de transport local și județean de persoane, cu respectarea prevederilor legale privind modalitatea de gestionare a serviciului.”

Normele cadru privind stabilirea, ajustarea și modificarea tarifelor pentru serviciile de transport, în conformitate cu Ordinul perședintelui A.N.R.S.C. cu nr. 272 din 2007, reglementează faptul că ajustarea sau modificarea tarifelor de călătorie se realizează la solicitarea operatorului de transport, de către autoritatea contractantă adică Municipiul Târgu Mureș. În acest sens tarifele pot fi ajustate periodic, în baza creșterii indicelui prețului de consum, față de nivelul existent la data precedentei ajustări.

Precedenta ajustare a tarifului de călătorie pentru transportul public local s-a realizat prin Hotărârea Consiliului Local nr. 257 în anul 2011, când tariful pentru a călătorie a fost majorat de la 1,50 lei la 2,00 lei călătoria.

Ajustarea tarifului de călătorie are la bază Nota de fundamentare din partea operatorului de transport S.C. Transport Local S.A., cu fișa de fundamentare de ajustare a tarifului, respectiv calculele privind modificarea compensației pe anul 2025, după majorarea tarifelor titlurilor de călătorie anexate la prezenta.

Ținând cont de impactul social cauzat de majorarea tarifelor de călătorie, propunerea operatorului este după cum urmează:

* Ajustarea tarifelor conform tabelul de mai jos
* Eliminarea abonamentelor de 1 linie/ 1 lună, respectiv 1 linie pentru ½ lună

|  |  |  |
| --- | --- | --- |
| Tip titlu călătorie | Preț vechi | Preț nou |
| 1 bilet | 2 lei | 5 lei |
| Abonament 1 zi | 5 lei | 15 lei |
| Abonament pe toate liniile / ½ lună | 50 lei | 90 lei |
| Abonament toate liniile / 1 lună persoane fizice | 80 lei | 150 lei |
| Abonament toate liniile/ 1 lună persoane juridice | 100 lei | 180 lei |

În contextul celor menționate supunem aprobării Consiliului Local proiectul de hotărâre anexat.

**Aviz favorabil al**

**Administraţiei Domeniului Public**

**Ing. Florian Moldovan**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

(nu produce efecte juridice)\*

**R O M Â N I A Iniţiator**

**JUDEŢUL MUREŞ Proiect**

**CONSILIUL LOCAL MUNICIPAL TÂRGU MUREŞ**

**PRIMAR**

**Soós Zoltán**

**HOTĂRÂREA nr. \_\_\_\_\_\_**

**Din \_\_\_\_\_\_\_\_\_\_\_\_\_\_\_ 2024**

**privind actualizarea tarifului de călătorie pentru transportul public în comun**

**în municipiul Târgu Mureș**

***Consiliul local municipal Târgu Mures, întrunit în şedinţă ordinară de lucru****,*

**Având în vedere:**

* Referatul de Aprobare nr. 54.898/15.10.2024 iniţiat de Primar prin Serviciul Public Administraţia Domeniului Public –Compartiment coordinare transport public, privindactualizarea tarifului de călătorie pentru transportul public în comun în municipiul Târgu Mureș,
* Raportul de specialitate al Direcției juridice contencios administrativ și administrație publică locală;
* Raportul de specialitate al Direcției Economice;
* Raportul comisiilor de specialitate din cadrul Consiliului local municipal Târgu Mureș;

**În conformitate cu prevederile:**

* art. 3. din Regulamantul (CE) nr. 1370/2007 al parlamentului European și al Consiliului din 23 octombrie 2007, privind serviciile publice de transport feroviar și rutier de călători,
* art.17, art.20, art.22 și art. 24 din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;
* art.1, art.2 al Legii nr.52/2003 privind transparenţa decizională în administraţia publică, republicată, cu modificările şi completările ulterioare;
* Ordinul nr. 272/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Public republicată, cu modificările şi completările ulterioare;

**În temeiul** art. 129 alin.1, alin.2 lit. b, şi alin.7 lit.n ale art. 139 alin.1 , art. 196 alin. 1 lit. a, din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ş t e**

**Art.1.**

1. Se aprobă actualizarea tarifului de călătorie pentru transportul public în comun în municipiul Târgu Mureș**,** după cum urmează:

* Ajustarea tarifelor conform tabelul de mai jos
* Eliminarea abonamentelor de 1 linie/ 1 lună, respectiv 1 linie pentru ½ lună.

|  |  |  |
| --- | --- | --- |
| Tip titlu călătorie | Preț vechi | Preț nou |
| 1 bilet | 2 lei | 5 lei |
| Abonament 1 zi | 5 lei | 15 lei |
| Abonament pe toate liniile / ½ lună | 50 lei | 90 lei |
| Abonament toate liniile / 1 lună persoane fizice | 80 lei | 150 lei |
| Abonament toate liniile/ 1 lună persoane juridice | 100 lei | 180 lei |

**Art. 2.** Se aprobă actualizarea tarifului de călători cu aplicabilitate din 1 ianuarie 2025.

**Art. 3.** Cu data intrării în vigoare a prezentei hotărâri, își încetează aplicabilitatea orice dispoziții contrare acesteia.

**Art. 4.** Cu aducerea la îndeplinire a prevederilor prezentei hotărâri, se încredinţează Executivul Municipiului Târgu Mureş prin Serviciul Public Administraţia Domeniului Public, Directia Economică si S.C. Transport Local S.A.

**Art. 5.** În conformitate cu prevederile art. 252, alin. (1), lit. c) şi art. 255 din O.U.G. nr. 57/2019 privind Codul Administrativ, precum şi ale art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Art. 6.** Prezenta hotărâre se comunică Serviciului Public Administraţia Domeniului Public, Directiei Economice, S.C. Transport Local S.A.

**Viza de legalitate**

**Secretarul General al Municipiului Târgu Mureş,**

**Bordi Kinga**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**